  Анжелика Тихонова корреспондент Удмуртиын литература ужъёсты кылысь кылэ берыктонъя «Перевод в поле многоязычия» Х улосвылкуспо вожвылъяськонэ ужъёсты кутыны кутскизы. Приволжск федерал округысь школаосын но шоръёзо ӧнер дышетон юртъёсын дышетскисьёс пӧлын конкурсэз элькунысьтымы Йӧскалык лыдӟетъюрт но Дышетонэз азинтонъя институт радъяло. Со сярысь лыдӟетъюртлэн пресс-службаез ивортэ. Вожвылъяськонэ 7-9 классъёсын дышетскисьёслэсь но 10-11 классъёсын но шоръёзо ӧнер дышетон юртъёсын дышетскисьёслэсь ужъёссэс возьмало Вожвылъяськон азьвыл аръёсы сямен ик куинь люкетэн ортчоз. Нырысетӥ люкетаз англи, немец, француз, удмурт кылъёсысь чеберлыко текстэз ӟуч кылэ берыктоно. Ужъёсты вуоно арын 15-тӥ толшорозь кутозы. Жюрилэн дунъетэз 2020-тӥ арын 7-тӥ тулыспалэ тодмо луоз. Вожвылъяськонэ пыриськон понна куронъёсын но текстъёсын  потыса тодматскыны луэ.  Тегъёс: Литература егитъёс Удмуртия пиналъёс удмурткыл  